शिवसेना आणि भाजपमध्ये सत्ता स्थापनेचं गाडं हे 50-50 फॉर्म्युल्यावर अडलं आहे. सरकार स्थापन करण्यात आपली भूमिका महत्त्वाची राहणार हे लक्षात घेऊन शिवसेना आमच्यासमोर इतरही पर्याय आहेत, असं म्हणत भाजपवर दबाव टाकण्याचा प्रयत्न करत आहे. तर सेनेच्या दबावतंत्राला उत्तर देताना देवेंद्र फडणवीस यांनी पाच वर्षे भाजपच्या नेतृत्वाखालीच सरकार येणार असा विश्वास व्यक्त केला. 

याच मुद्द्यावर सुधीर मुनगंटीवार यांनीही भाष्य केलं आहे. 

"शिवसेनेचं वक्तव्य हे विनाशकाले विपरित बुद्धी आहे, असं मुनगंटीवार यांनी म्हटलं. जसे त्यांना इतर पर्याय खुले आहेत, तसे आम्हालाही आहेत. पण 'रघुकुल रीत सदा चली आयी' असं म्हणत आपण महायुती केली असेल तर महायुतीसोबतच राहणं अपेक्षित आहे," असं मुनगंटीवार यांनी म्हटलं. 

मुनगंटीवारांनी म्हटलं, "शिवसेनेच्या समर्थनासाठी जसे काही जण पुढे येत आहेत, तसंच भाजपच्या समर्थनासाठीही येत आहेत. प्रश्न कोणाला किती समर्थन आहे, हा नाही तर जनतेनं महायुतीला कौल दिलेला असताना पर्यायाची भाषा करणं ही घोडचूक ठरू शकते." 

'या बैठकीची माहिती आम्हाला नाही'

दरम्यान, मुख्यमंत्र्यांच्या भूमिकेमुळे सरकार स्थापन... आणखी 4000 वर्णांसाठी लेख सुरू ठेवा:
ेसंदर्भात आज होणारी भाजप-शिवसेनेची बैठक आम्ही रद्द केली आहे, असं शिवसेना खासदार संजय राऊत यांनी म्हटलं होतं. 

त्यांच्या या विधानावर प्रतिक्रिया देताना भाजप नेते चंद्रकांत पाटील यांनी अशी कोणती बैठक होणार होती, याची आम्हाला जराही कल्पना नव्हती, असं म्हटलं. 

भाजपचा विधिमंडळातील नेता निवडण्यासंदर्भातील बैठक बुधवारी (30 ऑक्टोबर) होत आहे. यासाठी दिल्लीहून केंद्रीय नेते येतील, असंही चंद्रकांत पाटील यांनी माध्यमांशी बोलताना म्हटलं. 

विधीमंडळ नेता निवडीसाठी होणाऱ्या बैठकीसाठी दिल्लीहून केंद्रीय मंत्री नरेंद्र सिंह तोमर आणि भाजपचे राष्ट्रीय उपाध्यक्ष अविनाश राय खन्ना उपस्थित राहणार आहेत, असं ट्वीट भाजपचे प्रवक्ते केशव उपाध्ये यांनी केलं. 

देवेंद्र फडणवीसांनी नेमकं काय म्हटलं? 

भाजपच्या नेतृत्वातच सरकार स्थापन होईल, मुख्यमंत्री देवेंद्र फडणवीस यांनी म्हटलं आहे. मुंबईत निवडक पत्रकरांशी बोलताना त्यांनी ही गोष्ट स्पष्ट केली आहे.

"त्यांना (शिवसेनेला) ५ वर्षं मुख्यमंत्रीपद मिळावं असं वाटू शकतं. पण वाटणं आणि होणं यात फरक आहे. १९९५ चा फॉर्म्युला होईल की नाही याबाबत कोणतीही चर्चा झालेली नाही. कोणती खाती द्यायची हे चर्चेला बसल्यावर कळेल," असं देवेंद्र फडणवीस यांनी म्हटलं आहे.

उध्दव ठाकरेंचं आणि माझं निकालानंतर फोनवर बोलणं झालं आहे. आम्ही एकमेकांना दिवाळीच्या शुभेच्छा दिल्यात असं फडणवीस यांनी स्पष्ट केलं आहे.

"सामनामध्ये ज्या पध्दतीने लिहिलं जातं त्यावर आम्ही खूश नाही. आमची नाराजी आहेच. कॉंग्रेस-राष्ट्रवादी जे म्हणत नाही ते सामनामध्ये शिवसेना म्हणते. वृत्तपत्र म्हणून ते भूमिका घेतात, पण लोकांमध्ये चुकीचा मेसेज जातो. इतक्या ताकदीने कॉंग्रेस - राष्ट्रवादीवर पण लिहून दाखवा," असं आव्हान फडणवीसांना शिवसनेला दिलं आहे.

दरम्यान, उद्या (30 ऑक्टोबर) होणाऱ्या भाजपच्या विधीमंडळ नेता निवडीसाठीच्या बैठकीला अमित शहा येणार नसल्याचं त्यांनी स्पष्ट केलं आहे.

सेनेचे 45 आमदार भाजपच्या संपर्कात? 

दरम्यान, शिवसेनेचे निवडून आलेले 45 आमदार भाजपच्या संपर्कात असल्याचं खासदार संजय काकडे यांनी म्हटलं आहे. 

ज्याप्रमाणे राष्ट्रवादीत अजित पवार, जयंत पाटील आणि छगन भुजबळ या नेत्यांना मानणारे गट  आहेत, तसंच शिवसेनेतदेखील गट आहेत. याच गटांचे नेते काहीही करून आम्हाला सत्तेत घ्या ही मागणी करत असल्याचं संजय काकडेंनी म्हटलं. 

संजय काकडेंनी म्हटलं, "1995...